Suid Afrikaanse Nuus Thread - Page 125 - Stormfront
Page 125 of 226 « First < 25 75 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 175 225 > Last »
12-13-2006, 02:02 AM #1241
Vier seuns gevang ná nag van vandalisme
DRIE Bloemfonteinse skoolseuns en ’n maat wat pas matriek geskryf het, het agter tralies beland ná ’n middernagtelike vandalismetog deur ’n woonbuurt.
Die seuns, almal 17 jaar oud, het gister in die oggendure glo verskeie huis- en tuinligte in Dan Pienaar met bofbalkolwe stukkend geslaan.
Insp. Harry Nagel, polisiewoordvoerder, sê: “Die vier seuns het gister om 02:00 in ’n motor rondgery en huise se ligte met bofbalkolwe stukkend geslaan en dan weggery.
“ ’n Ooggetuie het die seuns gesien en die blitspatrollie gebel.
“Die seuns is in hegtenis geneem weens kwaadwillige saakbeskadiging.
“Hulle het die nag in die selle by die Bayswater-polisiekantoor deurgebring en is gisteroggend na die One Stop Child Justice Centre in Bloemfontein geneem waar hulle ’n hulpprogram sal bywoon.”
Nagel sê die vier minderjariges, drie nog op die skoolbanke terwyl een vanjaar matriek klaargemaak het, het gister vlugtig in dié sentrum se jeughof verskyn.
Hul verhoor is tot 31 Januarie uitgestel.
Mnr. Stewart Leach, wat ook onder die vandale deurgeloop het, sê: “Vier van my huisligte is stukkend geslaan.
“Ek het die polisie gebel en in my motor geklim om die seuns, wat in ’n Golf 5 gery het, agterna te sit.
“Ek het hulle sowat ’n uur en ’n half in my voertuig deur die woonbuurt gejaag totdat die polisie die soektog oorgeneem en hulle in hegtenis geneem het.
“Hulle het baie mense skade berokken,” het Leach gesê.
12-13-2006, 02:04 AM #1242
Ontvoerdes van SA moontlik in rooftog betrokke
DIE vier Suid-Afrikaners wat Sondag in Irak ontvoer is, was moontlik die slagoffers van ’n rooftog waarin miljoene dollars buitgemaak is.
Volgens mnr. Ronnie Mamoepa, woordvoerder van die departement van buitelandse sake, word dié moontlikheid ondersoek nadat “onbevestigde inligting” ontvang is wat daarop dui dat die mans deel was van ’n beskermingsgroep vir vragmotors wat “miljoene dollars kontant” vervoer het.
Mamoepa het bevestig die mans lewe nog en dat “gesprekke” begin is om hul vrylating te bewerkstellig.
Die mans se name is aan Volksblad bekend, maar word voorlopig weerhou op versoek van hul gesinne en weens die sensitiwiteit van die gesprekke om hulle te ontset.
Vyf Irakiërs wat saam met die Suid-Afrikaners ontvoer is, is gister vrygelaat.
Mamoepa wou nie sê met wie gesprekke gevoer word om die mans se vrylating te bewerkstellig nie, maar dit is aan Volksblad bekend dat daar deur middel van ’n tussenganger met die ontvoerders in gesprek getree is.
Suid-Afrika het geen diplomatieke sending in Irak nie, maar lede van sy sending in Jordanië is na wat verneem word nou by die situasie betrokke.
“Ons gesante in die streek het al hul kontakte ingespan om meer inligting te bekom. In hierdie stadium is ons primêre fokus om die mans lewend daar uit te kry,” het Mamoepa gesê.
Mnr. Mauritz le Roux, direkteur van Safenet Security Services (SSS), het gister by navraag uit Irak net gesê hulle sal ’n nuusverklaring uitreik sodra al die feite oor die situasie beskikbaar is.
Vir die families van die ontvoerde mans is daar net een ding om te doen: wag en hoop dat hulle lewend terugkom. Volgens ’n broer van een van die ontvoerdes kontak SSS die families elke uur om hulle op die hoogte van verwikkelinge te hou. Die maatskappy het ook beraders na die gesinne gestuur.
Na wat aanvanklik berig is, is die mans by ’n padversperring net noord van Bagdad voorgekeer en dáár ontvoer.
“Al wat die maatskappy vir ’n feit weet, is dat hulle kontak (met die konvooi) verloor het,” het die familielid verduidelik.
Een van die vermistes sou kort voor Kersfees vir vakansie na Suid-Afrika teruggekeer. Die familielid het benadruk dat die mans nie huursoldate is nie, “maar ’n eerlike inkomste in Irak gaan verdien het”.
Die Irakse ambassade in Pretoria het nie gister hul telefoon beantwoord nie.
Sedert die mans Sondag ontvoer is, is minstens 123 mense in geweldpleging in Irak dood. Dit sluit in 57 mense wat gisteroggend in ’n selfmoord-bomaanval in sentraal-Bagdad gesterf het. Minstens 220 is beseer.
Volgens die webblad IraqBodyCount is daar sedert 2003, toe die koalisiemagte onder leiding van Amerika Irak binnegeval het, meer as 50 000 burgerlikes dood.
12-13-2006, 05:48 PM #1243
Hoës se reise ondersoek
PRETORIA. – Die hele jaar se reise deur pres. Thabo Mbeki en adj.pres. Phumzile Mlambo-Ngcuka gaan nou aan ’n raad van ondersoek onderwerp word.
Dié aankondiging is gisteraand deur mnr. Mosiuoa Lekota, minister van verdediging, gedoen.
Alle reise van 1 Januarie tot 10 Desember vanjaar sal ter sprake wees wanneer die raad, waarvan die samestelling en mandaat nog onbekend is, met sy werk begin.
Dit beteken Mlambo-Ngcuka se omstrede besoek verlede jaar aan Dubai sal nie ondersoek word nie.
Intussen het die volgende bom oor Mlambo-Ngcuka se lugreise gister gebars toe besonderhede oor Sousvlug IV – na Australië en Nieu-Seeland – bekend geword het.
Die radiostasie 702 Talk Radio het sy reeks onthullings oor die koste van haar reise vir die belastingbetaler voortgesit met die nuus dat die jongste reis glo meer as R3 miljoen bedra het.
Sy het op 15 Oktober van die Lanseria-lughawe buite Johannesburg opgestyg en het Sydney, Canberra, Auckland, Wellington en Perth aangedoen voordat sy op 21 Oktober na Lanseria teruggekeer het.
Met die regering wat gister weer uiters snoep was met inligting oor die vlug, was dit wel moontlik om haar gehuurde vliegtuig se vordering te volg, mits ongewone metodes ingespan word.
Sogenaamde planespotters – mense wat plesier put daaruit om foto’s te neem van aankomende vliegtuie op lughawens oor die wêreld heen en dit dan op die internet te plaas – het verseker dat omswerwinge oral in die kuberruim opgeteken is.
Haar amptelike program dui daarop dat dit ’n werkbesoek was waartydens sy verskeie politieke en ekonomiese leiers in Australië en Nieu-Seeland ontmoet het.
Nuus oor die jongste reis volg kort op die hakke van Volksblad se onthulling Saterdag dat ’n vliegtuig gehuur moes word om die adjunkpresident na en van Brittanje te vervoer. Die koste daarvan was R4,55 miljoen.
Mnr. Sam Mkhwanazi, woordvoerder van die departement van verdediging, wou by navraag gister nie die jongste bewerings bevestig nie.
Mkhwanazi kon ook nie bevestig of tegniese probleme met die Switserse vliegtuig waarmee Mlambo-Ngcuka na Brittanje gevlieg het, die skuld moet kry vir haar terugkeer in ’n ander vliegtuig nie.
Hy het by navraag gesê dit is “logies” dat die sleutelvraag of ’n duur, transkontinentale vliegtuig spesifiek deur die presidensie aangevra is vir die Britse reis, ter sprake sal kom.
Tot dusver het Lekota aangevoer die presidensie kan nie die skuld vir die vermorsing kry nie omdat die departement van verdediging eksklusief oor reisreëlings besluit.
12-14-2006, 05:49 AM #1244
Fuel leak: Charges against Acsa
Johannesburg - The Gauteng Environmental and Conservation Association has pressed charges against the Airports Company of South Africa (Acsa) following three fuel spillages, the association said on Thursday.
"The criminal neglect charges were particularly fuelled by the spillage of 1.2 million litres of jet fuel into a storm-water drain at the OR Tambo (International) airport and Blaauwpan dam, a protected wetland about a kilometre downstream," said spokesperson Nicole Barlow.
The incident happened on November 6 this year, forcing some flights to be delayed for up to two hours.
Following the incident rapid response teams and animal rescuers battled to prevent contamination of the wetland and save several animals and birds.
Other spillages occurred on September 25 this year and in July last year.
"The combined amount of fuel spilt into the environmentally sensitive Blaauwpan wetland over the 16 month period is a staggering 1,530,000 litres of toxic fuel," she said.
"Three dockets were opened in Kempton Park and Acsa was charged under Section 151 of the National Water Act 36 of 1998."
She said the act stipulated that "no person may unlawfully and intentionally or negligently commit any act or omission which pollutes or is likely to pollute a water source".
Eleven employees of Acsa, including managing director, Monhla Hlahla, were also charged in relation to a sub section of the act.
"The act allows for employees and directors within an organisation to be charged individually with criminal negligence."
Barlow did not know when the Acsa employees would appear in court.
"The investigating officer is still collecting information and once he is done, the matter will be handed over to a Kempton Park magistrate's court prosecutor."
Acsa spokesperson Solomon Makgale was not immediately available for comment.
12-15-2006, 01:53 AM #1245
Polisieman skiet rowers dood in kroeg
Pwa! Pwa! Pwa! En toe’s die rowers dood.
Só het ’n ooggetuie gisteraand vertel van die heldhaftige optrede van ’n polisieman wat in ’n kroeg in Emmarentia, Johannesburg, drie rowers doodgeskiet het terwyl hulle die kuierplek beroof het.
“Wat die rowers nié geweet het nie, is dat daar ’n polisieman onder die klante was. (Insp.) Piet (Human) se vriendin het ’n vuurwapen by haar gehad en sy het dit stilletjies onder die tafel vir hom aangegee. Die volgende oomblik was dit net pwa!, pwa!, pwa! en drie van die rowers was dood,” het mnr. J.J. Kotzé, ’n oud-polisieman wat ook in die kroeg was, gesê.
Dié drama het om 20:00 by die Buck & Hog in Thomas Bowlerstraat afgespeel voor sowat tien klante, onder wie twee kinders. Die jongste was 13.
Dir. Govindsamy Mariemuthoo, polisiewoordvoerder, het gesê vyf rowers het by die kroeg ingestap en geld en selfone geëis.
Mnr. Richard Pile, een van die klante, is deur ’n rower met ’n pistool oor die kop geslaan – nadat hy reeds sy selfoon en beursie oorhandig het.
Volgens Kotzé het Human, sy vriend, almal se lewens gered.
Hy sê Human het losgebrand en die enigste rower met ’n vuurwapen wat sigbaar was, in die kop geskiet. Dié is vermoedelik op slag dood.
Daarna het nog skote geklap en die ander vier rowers het die hasepad gekies. Twee se lyke is buite die kroeg gekry: een reg buite die deur en die ander om die hoek by ’n stopteken. Die ander twee is skoonveld.
Nadat die polisie op die toneel opgedaag het, het Pile gesê dat die twee wat buite beswyk het, nie op slag dood is nie. “Hulle het stadig doodgegaan en ons het almal gestaan en vir die f****rs gelag.”
Die rowers het volgens Mariemuthoo vroeër die dag ’n Hyundai-motor in Sandringham gesteel, waarin hulle vermoedelik van die kroeg af wou wegkom. Die polisie het dié voertuig buite die kroeg gevind waar dit gestaan en luier het.
Die 13-jarige seun het gesê hy het geskrik toe die rowers op almal begin skree.
“Die een het my aan my arm gegryp, maar ek het nie geweet wat hy wou gehad het nie. Gelukkig het hy my gelos.”
Slegs een vuurwapen, ’n pistool, is by die dooie rower in die kroeg gevind.
Komm. Perumal Naidoo, Gautengse polisiehoof, het gisteraand die toneel besoek. Mariemuthoo het gesê Naidoo wil dié boodskap aan misdadigers uitstuur: “Dit sal nié geduld word dat misdadigers begin om openbare plekke soos restaurante en kroeë aan te val nie.”
Vir Kotzé kom dit egter daarop neer dat sy lewe gespaar is en dat “ek na my vrou en kinders kan terugkeer. As dit nie vir Piet was nie, was ons almal dalk vanaand dood.”
12-15-2006, 01:56 AM #1246
Keelvol vir kardiewe!
’n Pretoriase man het met sy Mercedes-Benz ’n motordief op ’n sypaadjie raakgery om te keer dat die dief wegkom.
Mnr. Frans Jooste (53), van Akasia, sê die boef het ná die stamp in Van der Hoff-weg, in Tuine, weer probeer weghardloop, maar sy been was te erg beseer en hy het in ’n oop stuk veld gaan lê.
“Ek het hom toe op die grond vasgepen en hom met my vuurwapen aangehou tot die polisie ’n halfuur later opgedaag het.”
Jooste sê hy het eergisteroggend omstreeks 05:30 in Van der Hoff-weg gery toe hy opgemerk het hoe ’n vrou by die verkeerslig in die straat afhardloop terwyl sy haar arms swaai.
“ ’n Klomp ander mense het ook in die straat af gehardloop.”
Jooste sê die volgende oomblik het hy twee mans uit ’n motor sien spring en tussen die motors deurhardloop. “Hulle het toe in my rigting op die sypaadjie gehardloop. Ek het my motor stilletjies op die sypaadjie gery en toe skop my militêre opleiding in en ek weet ek moet reageer.
“Toe hulle (die verdagtes) so 5 meter van my af was, het ek vet gegee en die een raakgery.”
Jooste se lig aan die linkerkant en sy sierrooster is stukkend en sy Mercedes-Benz-kenteken is afgebreek in die stamp.
Hy sê die vrou wie aan wie die gesteelde motor behoort, was baie dankbaar dat een van die mans ten minste gevang is en dat haar motor teruggekry is.
Volgens Jooste het die vrou haar motor vir haar swaer geleen. “Terwyl hy in ’n winkel was, het hy gesien hoe mense met die motor wegry.
“Hy het sy broer en skoonsuster gebel en hulle het met hul motor in Van der Hoff-weg af gery in die teenoorgestelde rigting waarin die diewe gery het.”
Jooste sê die paartjie het hul motor by ’n verkeerslig gesien en dwars voor dié motor gaan stop. “Die diewe het uitgespring en begin hardloop.”
Hy sê verskeie mense het na die tyd om die verdagte saamgedrom en wou hom net te lyf gaan.
“Mense is eenvoudig gatvol vir misdaad in die land en ons sal enigiets doen om misdadigers aan te keer,” sê Jooste.
12-15-2006, 01:59 AM #1247
Polisie vang 3 met inbreektoerusting
Pretorianers in die ooste van die stad kan effens rustiger slaap nadat drie mans met inbreekgereedskap eergister vasgetrek is.
Beeld het vroeër berig oor verskeie voorvalle in die ooste van Pretoria waar rowers in mense se huise ingestap en hulle beroof het. Verskeie slagoffers is ook tydens dié reeks voorvalle gewond.
Eergisteraand het drie mans egter hul rieme styfgeloop. Lede van die Brooklyn-polisie het hulle langs die pad sien stap en onraad vermoed. Die polisielede was omstreeks 21:30 op pad na die polisiekantoor. Hulle het in ’n systraat ingedraai en is toe weer terug na Brooklynweg waar hulle die mans gekonfronteer het.
Een van die mans het laat spaander toe hy die polisie sien, maar drie van sy makkers is aangekeer toe die polisielede hulle agterna gesit het.
Insp. Anton Breedt, polisiewoordvoerder, het gesê huis- en motorbreektoerusting soos skroewedraaiers en ander gereedskap is by hulle gekry.
Van die toerusting word glo gebruik om diefwering of omheinings oop te breek.
Die polisie het ook beslag gelê op twee pistole. Die wapens was reeds oorgehaal.
Daar is ook Mosambiekse paspoorte en geld, sowel as ’n middel wat vermoedelik ’n dwelm is, in die mans se sakke gekry. Die middel sal vir forensiese toetse weggestuur word.
Die mans is glo wettig in die land. Beeld het verneem hulle kan vermoedelik met talle huisrooftogte in die Brooklyn-, Menlo Park- en Waterkloof-omgewing verbind word.
Die hulp van ’n tolk moes ingeroep word omdat die mans net Portugees gepraat het.
“Die polisie sal kyk of die verdagtes met ander sake van huisbraak of huisroooftogte verbind kan word,” het Breedt gesê.
Hulle word aangekla weens die onwettige besit van vuurwapens, die besit van verbode middels en die besit van huisbraakgereedskap.
Hulle sal na verwagting vandag in die Hatfield-gemeenskapshof verskyn.
12-15-2006, 02:00 AM #1248
Vervang Kruger-standbeeld by wildtuin se hek, eis stam
Nelspruit. – Vir dekades het die indrukwekkende graniet-standbeeld van pres. Paul Kruger die hoofhek van die Krugerwildtuin bewaak.
Nou wil lede van die Mahlangana-stam in Manyeleti naby Bosbokrand hê dit moet verwyder en deur die 19de-eeuse koning Ma’nyeleti Mnisi, een van hul eie helde, vervang word.
“Dit sal ’n gepaste huldeblyk wees aan ’n groot held wat vir sy mense geveg het,” het mnr. Oris Mnisi, historikus en woordvoerder van die Mnisi-opperhoofskap, gesê.
“Die ander volke het hul eer aan hul onderskeie konings gebring en nou wil ons koning Ma’nyeleti vereer.”
Volgens Mnisi het Ma’nyeleti van die 1820’s tot die laat 1850’s die septer geswaai en oor ’n groot stuk land wat van Lourenço Marques (vandag Maputo) tot Mashishing (die voormalige Lydenburg) en Badplaas strek, geheers – “dit sluit in die hele area wat vandag die Krugerwildtuin beslaan”.
Mnisi het gesê gedurende dié tyd het koning Ma’nyeleti Mahlangana-, Sjangaan-, Swazi- en Mapulana-stamme in die area gelei. Hy het ook met Portugese kolonialiste in die Lebombo-berge slaags geraak.
“Koning Ma’nyeleti was ’n goeie vriend van koning Sekhu-khune en was ontsaglik heldhaftig.
“Dít word bewys deur die feit dat hy die olifant doodgemaak het wat hom gedood het. Hulle het albei op dieselfde plek gesterf en hy het slegs ’n spies by hom gehad. Die olifant het hom vermorsel nadat hy dit gesteek het en hulle is saam dood.”
Volgens Mnisi het verteenwoordigers van die stam reeds Mpumalanga se departement van plaaslike regering en behuising genader in ’n poging om die Kruger-beeld met een van Ma’nyeleti te laat vervang.
Mnr. Simphiwe Kunene, woordvoerder van dié departement, het gesê hy is nie bewus van die versoek nie, maar sal definitief ondersoek daarna instel.
Mnr. Raymond Travers, woordvoerder van die Krugerwildtuin, het ook sy verbasing oor die voorstel uitgespreek.
“Ons het nog nie tot dusver ’n benadering soos dit gehad nie, alhoewel dit taamlik interessant is.
“ ’n Klompie jare gelede wou ons die standbeeld (van pres. Paul Kruger) verwyder om die area rondom dit te rehabiliteer. Ons kon egter nie omdat ons nie die prosedures van die Suid-Afrikaanse Erfenishulpagentskap gevolg het nie,” het hy gesê.
“Ek dink enige voorstel van dié aard sal eers vergesel moet word van ’n volle ondersoekverslag en aan die agentskap se voorskrifte moet voldoen.”
12-15-2006, 02:02 AM #1249
Pretoria weet dalk gou of sy naam wél gaan verander.
Beeld het vertroulik verneem dr. Pallo Jordan, minister van kuns en kultuur, kan eersdaags tussen Pretoria en Tshwane kies.
Hoewel dié departement nie gister die sluier oor dié kwessie wou lig nie, is daar verneem dat “die besluit voor die einde Januarie geneem kan word”.
Mnr. Sandile Memela, Jordan se woordvoerder, het Beeld se navraag versigtig beantwoord.
“Die besluit berus by die minister en hý sal dit aankondig.”
Volgens Memela het Jordan nog nie aangedui wanneer hy sy besluit gaan bekendmaak nie.
“Ek kan wel onthul dat die minister en die departement se erfenis-afdeling vandag (gister) hieroor koppe bymekaar sit.
“Dié besluit sou nooit oornag geneem kon word nie. Dit is uiters sensitief en die minister wil seker maak hy neem ’n deurdagte besluit.”
Memela het gesê die naamsverandering moenie vooruitgeloop word nie.
“Die metroraad se naam is Tshwane, maar Pretoria se naam bly tot tyd en wyl Pretoria. Diegene wat Pretoria nou al Tshwane gedoop het, is te haastig,” het Memela gesê.
Mnr. Fred Nel, DA-leier in die Tshwane-metroraad, meen die kwessie is lank genoeg uitgerek. “Die DA sal ’n spoedige besluit verwelkom, maar hoop terselfdertyd dat Pretoria sy naam behou.”
“As Pretoria se naam wel verander, gaan die inwoners wat die beursies dra, geraak word.”
Volgens Nel kan die naamsverandering verdere geldelike druk op die stad plaas. “Die naamsverandering is bloot geldmors.”
Mnr. Richard Mkholo, metroraadswoordvoerder, het gesê die raad “wil nie in dié stadium oor die minister se besluit kommentaar lewer nie”.
12-15-2006, 02:04 AM #1250
Senior pos gevul met ‘onervare’ kandidaat
(Pietersburg). – Die DA in Limpopo gaan ’n ondersoek eis na die aanstelling van ’n vervoerdienstebestuurder in die departement van ekonomiese ontwikkeling, toerisme en omgewingsake, wat glo nie die nodige ondervinding vir dié pos het nie.
Mnr. Michael Holford, DA-leier in die provinsie, het gesê dié persoon, wat op 1 November as die vervoerdienstebestuurder in die departement aangestel is, het geen vorige ondervinding in dié veld nie.
Holford het ook ’n striemende aanval op mnr. Collins Chabane, LUR vir ekonomiese ontwikkeling, toerisme en omgewingsake, gedoen, waarin hy sê Chabane het dié persoon, wie se naam nog weerhou word, bevoordeel.
“Die DA is vas oortuig dat die persoon se aanstelling gedryf is deur nepotisme en korrupsie,” het Holford gesê.
Volgens hom is die bestuurspos in Maart geadverteer.
Chabane het glo die eerste aansoeke afgekeur. Dit het kortlyste sowel as al die onderhoude ingesluit.
Kort ná die eerste groep kandidate se beweerde afkeuring is die pos heradverteer. Kandidate moes van voor af aansoek doen om die pos.
Holford het gesê ’n kortlys is weer eens opgestel en onderhoude is op 19 Oktober gevoer.
Die pos is met ingang van 1 November gevul.
Volgens Holford het die persoon wat in die pos aangestel is, nie weer om die pos aansoek gedoen tydens die tweede groep aansoeke nie. “Sy CV is bloot aangeskuif na die tweede groep aansoeke en onderhoude,” het Holford gesê.
Die DA gaan in die provinsiale wetgewer vrae ter tafel lê om vas te stel hoe die aanstellingsproses vir die pos verloop het.
“Ons is bekommerd dat geen etiek rakende indiensneming in die departement van ekonomiese ontwikkeling, toerisme en omgewingsake geld nie,” het Holford gesê.
Volgens hom moet Limpopo se regering nie weer dieselfde fout maak as met die aanstelling van mnr. Ben Mehale as die hoof van die departement van vervoer nie. Mehale moes voor die Limpopo-wetgewer se staande komitee oor openbare rekenings verskyn nadat hy nie rekenskap kon gee van sowat R25 miljoen nie. Dié reuse-bedrag is glo gebruik tydens verlede jaar se internasionale vervoerkonferensie in Pietersburg.
“Die fiasko het gebeur omdat ’n onbevoegde persoon wat nie enige ondervinding in dié spesifieke veld gehad het nie, in ’n pos aangestel is. Dit doen baie skade aan ons demokrasie as senior amptenare in Limpopo só optree,” het Holford gesê.
Mnr. Moss Tseli, woordvoerder van die departement van ekonomiese ontwikkeling, toerisme en omgewingsake, kon gister ondanks verskeie pogings nie vir kommentaar bereik word nie.